GiliGold/VAD_KnessetCorpus huggingface dataset:
רחל דון יחיא: אבל מה שיקרה בפועל זה שזוגות שייפרדו, ואני עוסקת בגישור עשרות שנים בין בני זוג שעומדים להתגרש, והגישורים מצליחים.
רחל דון יחיא: והם מצליחים בגלל שיודעים שבתוך בית המשפט, לכל אחד יש את הצד שלו, שהוא יותר חזק ופחות חזק, וזוגות לא רוצים להגיע לשם.
רחל דון יחיא: ככל שאנחנו נהפוך את המצב בבית משפט למצב שהוא לטובת צד אחד באופן מכריע, לא יהיה מקום לגישורים.
רחל דון יחיא: לא יגיעו לגישורים.
רחל דון יחיא: והמצב החוקי נועד לטפל בדיוק באלה שלא מגיעים לגישור אלא מגיעים לבית משפט.
רחל דון יחיא: זה כבר הורים מסוכסכים שלא מגיעים להסכמה אחד עם השני.
רחל דון יחיא: הורים כאלה הם לא קנדידטים טובים למשמורת משותפת, שזה יכול להיות אולי דבר מעולה כשיש שיתוף פעולה.
רחל דון יחיא: וכשאין שיתוף פעולה – הורים כאלה, משמורת משותפת זה סיסמה שמאחוריה מתחבא מצב כזה.
רחל דון יחיא: האב יגיד אני רוצה משמורת משותפת, אחריות הורית משותפת.
רחל דון יחיא: בהתאם לזה סכום המזונות יופחת ואחר כך כשזה לא יתחיל להתקיים, יגידו לאישה טוב, תחזרי לבית משפט, תתחילי עכשיו להגיד – יום חמישי הוא לא בא, יום שני הוא לא בא, הוא כן לקח, הוא לא לקח, אני נאלצתי לרוץ.
רחל דון יחיא: ואז זה יעלה עוד פעם לדיון.
רחל דון יחיא: ידוע גם כן כדבר שהוא איננו בספק, שנשים פחות נגיש להן, בין אם זה כספית, בין אם זה בגלל המצב שלהן מבחינת הזמן, לרוץ כל הזמן לבית משפט.
רחל דון יחיא: זה לא דבר, אם החזקה הזאת של חזקת הגיל הרך, זאת חזקה ניתנת לסתירה.
רחל דון יחיא: זה לא דבר מוחלט, זה דבר דיוני.
רחל דון יחיא: זה אומר מתחילים מחזקה.
רחל דון יחיא: אם יבואו לבית משפט וזה נכון שפעם פחות השתמשו בזה, ואולי צריך להשתמש בזה יותר.
רחל דון יחיא: אני לא מדברת על איך יופעל בפועל.
רחל דון יחיא: בפועל אישה או גבר שיוכח שלפני הגירושין טיפלו במשותף ---
זבולון אורלב: תתפלאי, המסר עבר.
רחל דון יחיא: ייתנו להם.
זבולון אורלב: תתפלאי, המסר שלך עבר.
ציפי חוטובלי: אני אגיד לכם בדיוק מי הדוברים האחרונים, כי אנחנו מגיעים כבר לסוף הדיון.
ציפי חוטובלי: יש כאן ---
זבולון אורלב: לדיון הראשון.
זבולון אורלב: אנחנו אמרנו, יהיו דיונים נוספים.
ציפי חוטובלי: יש כאן נערה צעירה שאמרה שהיא רוצה לדבר.
ציפי חוטובלי: אנחנו רק אומרים לפרוטוקול שאת לא קטינה, כי לקטינים אסור להתראיין, לכן הנערה השנייה שביקשה לדבר לא תדבר.
ציפי חוטובלי: קוראים לך , בואי תשבי כאן ליד השולחן ובבקשה תמצתי את דברייך מאד, בסדר?
ציפי חוטובלי: את בת להורים גרושים ואת רוצה לייצג את הילדים.
זבולון אורלב: ואת מעל גיל 18, נכון?
טל אלעד: כן.
ציפי חוטובלי: הגברים יצאו, יפה.
טל אלעד: טוב, קוראים לי , אני בת 18.
טל אלעד: הקמתי את פרויקט לב של אבא, מאבא לא מתגרשים, שמטרתו היא חיזוק הקשר בין האב לילדים.
טל אלעד: בשנה וחצי האחרונות בעצם ראיינתי עשרות ילדים גרושים, הורים ואמהות, כאשר המסקנה העיקרית שלי מהילדים היא שהילדים תומכים במשמורת משותפת.
טל אלעד: אני בחרתי לעסוק בנושא הקשה הזה של גירושין, ובמיוחד באבות, מפני שאין שום ארגון שתומך באבות.
אורלי לוי אבקסיס: מה זה הארגון הזה?
טל אלעד: ארגון כמו שאני הקמתי, שהוא בא לסייע לאבות.
טל אלעד: אני מאמינה שיש ---
אורלי לוי אבקסיס: לא, כי אני אומרת גם פה יש ארגונים.
טל אלעד: אני מאמינה שבעזרת האבות, תמיכה באבות, התא המשפחתי כולו ישתפר, אם זה האימהות וכמובן הילדים.
טל אלעד: הרעיון שבו אני תומכת הוא שהאב יהנה משוויון זכויות וגם בשוויון של חובות.
טל אלעד: זאת אומרת שהוא כלומר לא רק יזכה לראות ולטפל בילדים.
טל אלעד: לא תהיה לו זכות, תהיה לו חובה.
טל אלעד: כדי למלא את החובה הזאת יש לעזור לאבות להסתגל.
טל אלעד: אני מאמינה שבמידה ושני ההורים כשירים, ההורים צריכים להתנהל במשמורת משותפת, כמובן לטובת הילד.
טל אלעד: אני ראיינתי, יש לי הוכחות, יש לי רישומים.
טל אלעד: ראיינתי גם את ההורים וגם את הילדים.
ציפי חוטובלי: גברתי, את לא חוקרת אקדמאית.
ציפי חוטובלי: תודה, הבנו.
טל אלעד: תודה.
זבולון אורלב: סליחה, לא מוחאים כפיים בכנסת.
ציפי חוטובלי: אני רוצה להעביר את רשות הדיבור לאחרון הדוברים, לפני שאני מסכמת את הדיון.
ציפי חוטובלי: אני אומר את עמדתי בסוף הדיון.
ציפי חוטובלי: אני רוצה לבקש מהנציג של רבני צוהר, ממש בקצרה, כי עמדתך כל כך ---
קריאה: אבל אנחנו נרשמנו מראש.
ציפי חוטובלי: כל מי שלא דיבר ---
קריאה: סליחה ----
זבולון אורלב: אנחנו הודענו, הודעתי בראשית-.
זבולון אורלב: גברתי, אני קורא לך לסדר פעם ראשונה.
זבולון אורלב: אני קורא לך לסדר בפעם השנייה.
קריאה: אבל אתה לא נתת לי רשות ---
זבולון אורלב: את לא תדברי גם בפעם הבאה אם תתנהגי ככה.
זבולון אורלב: הודענו מראש שלא כל מי שרוצה לדבר ידבר היום.
קריאה: אבל אתה צריך לייצג את כל ---
זבולון אורלב: תסלחי לי, אנחנו עושים את האיזון כפי שאנחנו מבינים, עם כל ---
זבולון אורלב: חבל שאת מפריעה לדיון.
קריאה: אני לא הפרעתי כל ---
זבולון אורלב: חבל שאת מפריעה עכשיו לדיון.
זבולון אורלב: אני מבקש ממך להפסיק עם ההערות שלך.
זבולון אורלב: הודענו מראש שזה יהיה בלתי אפשרי.
זבולון אורלב: ביקשתי ממך ---
קריאה: בינתיים ...
קריאה: אני שתקתי.
זבולון אורלב: אני אוציא אותך בפעם השלישית ולא תכנסי לדיון הבא.
זבולון אורלב: תתאפקי.
זבולון אורלב: הודענו מראש, לא כולם יוכלו לדבר היום.
זבולון אורלב: יש גם חבר כנסן, שי נחמן, שיצא מכאן כועס שלא נתנו לדבר בזמן ואני מתנצל בפני.
זבולון אורלב: יש גם חברי כנסת שלא דיברו.
זבולון אורלב: הודענו מראש שהדיון הזה לא יכול להכיל את כולם.
זבולון אורלב: תהיו סבלניים.
ניר ורגון: שלום, הרב ניר ורגון מרבני צוהר.
ניר ורגון: קודם כל, דבר ראשון רציתי להדגיש שאנחנו פה אמנם בוועדה משותפת לוועדה לקידום מעמד האישה וועדת זכויות הילד.
ניר ורגון: עמדת היהדות בנושא הזה היא שהנושא של הילדים לא צריך להיות ויכוח בין האבות והאמהות, אלא הנושא המרכזי הוא טובת הילד וטובת הילד בלבד.
ניר ורגון: לצערנו, אני מבין את העניין המציאותי, אבל זו העמדה הבסיסית שצריכה ללוות אותנו - מה באמת טובת הילדים בעניין הזה.
ניר ורגון: זו נקודה ראשונה.
ניר ורגון: נקודה שנייה, צריך לקחת מוועדת שניט את הקריאה שלה לאחריות גם של האבא וגם של האמא והדבר הזה הוא מאד מאד חשוב.
ניר ורגון: הילדים לא צריכים לגדול רק על ידי האמהות, אלא גם האבות יש להם תפקיד ותפקיד חשוב מאד בקביעת הזהות של הילד, ולכן חייבים לתת מקום להורות משותפת.
ציפי חוטובלי: אתה מתנגדים או תומכים?
זבולון אורלב: הרב ורגון, אתה יכול לומר מה המבט של צוהר לחקיקה מבחינה יהודית, ולא לצטט את-, תואיל להתרכז בזה.
ניר ורגון: נקודה שלישית ואני אגיד אותה בקצרה, זה שמתוך הדברים, העמדה היהודית הבסיסית היא שהילד בגילאים הרכים צריך להיות אצל האמא, בגלל שזאת טובת הילד.
ניר ורגון: ועד כמה שאנחנו בדקנו, גם בקרב הדיינים בבתי הדין, הם סבורים שבסופו של דבר גם היום זה הדבר הכי נכון בשביל הילד, ולכן אולי צריך לשנות ניסוחים, כמו שהציע יושב הראש, אבל בסופו של דבר המטפל העיקרי, גם היום, הוא האם.
ציפי חוטובלי: טוב, תודה.
ציפי חוטובלי: אני רוצה לומר את דברי הסיכום.
ציפי חוטובלי: תראו, זה היה דיון לא פשוט לא רק בגלל המתח הרגשי סביב זה.
ציפי חוטובלי: אני רוצה לומר הערה שכופרת בהנחת היסוד של הדיון הזה.
זבולון אורלב: חברים, מי שיוצא מהדיון הזה לא נכנס לדיון הבא.
זבולון אורלב: אל תנצלו את טוב ליבי.
ציפי חוטובלי: הנחת היסוד של הדיון הזה, או לפחות עלה במשתמע הרבה פעמים שהסיפור הוא כסף.
ציפי חוטובלי: הסיפור הוא לא כסף.
ציפי חוטובלי: הסיפור הוא קודם כל תפיסה ממש חפצית כמעט של מיטלטלין של ילד, שעמדה ברקע של ועדת שניט.
ציפי חוטובלי: ועדת שניט, מרוב הרצון לשוויוניות, הסתכלו על המושא שאמור לקבל את ההכרעה הזאת של העדר חזקה בנושא קבלת המשמורת של הילד, כגוף הניתן לטלטול.
ציפי חוטובלי: עכשיו, בעיני ברור שילד להורים גרושים בגילאים הצעירים האלה, צריך לגור בבית אחד.
ציפי חוטובלי: לא כל היום לארוז חפצים, יום א' הוא אצל האמא, יום ב' הוא אצל האבא.
ציפי חוטובלי: אנשים בגירים לא היו עומדים בטלטלה פיזית כזאת, שכמובן מעורבת בה טלטלה רגשית.
ציפי חוטובלי: אז קודם כל הנחת המוצא שלי שאחרי הגירושין הילד גר בבית אחד.
ציפי חוטובלי: הסדרי ראייה זה דבר אחר.
ציפי חוטובלי: זה לא קשור לאיפה יגור הילד.
ציפי חוטובלי: חזקת הגיל הרך היא ההכרעה איפה יגור הילד.
ציפי חוטובלי: אצל מי מההורים יגור הילד, יגורו הילדים, שהם מתחת לגיל 6.
ציפי חוטובלי: ולכן אדוני יושב הראש, אני רוצה להגיד לך שבעיני, לא רק שחזקת הגיל הרך היא חשובה והיא קריטית, בלעדיה אנחנו הופכים את הילד הזה לזירת קרב והתגוששות, ויותר מזה, כל מיני גורמים שהם בעיני סמי שוויוניים, שהם מנסים למכור לנו סיסמאות יפות על שוויון, מעבר לזה שהם הפכו את כל פרשת הגירושין שהיא קשה גם ככה, לזירת קרב והתגוששות על חשבון הילד, מוצאים פתרון בעיני מאד לא ראויים, של חלוקת זמן קמעונאית בין בתים.
ציפי חוטובלי: הדבר הזה, אני חושבת, לא צריך להתקבל בחקיקה.
ציפי חוטובלי: ולכן, אם אתם שואלים אותי, הדרך הנכונה לאזן בין מציאות שבה אנחנו רוצים הורות שוויונית, לבין מציאות שבה הילד לא יעבור את הטלטלה הרגשית הזאת, עוברת על ידי קודם כל אבחנה שאני קוראת לה – המטפל העיקרי.
ציפי חוטובלי: שמתי את הרעיון הזה מפרופסור שחר ליפשיץ, פרופסור לדיני משפחה מאוניברסיטת בר אילן.
ציפי חוטובלי: אני חושבת שזאת אבחנה נכונה.
ציפי חוטובלי: כי מה זה אומר?
ציפי חוטובלי: מצד אחד, אנחנו מותירים מקום לאם יש משפחות נדירות בישראל, מה לעשות, צריך לדבר על זה שרוב המשפחות בישראל – המטפל העיקרי הוא האם, ונורא קל להוכיח את זה.
ציפי חוטובלי: זה היקף שעות העבודה, זה כשהילד חולה כמו שאמרתם, היא זאת שלוקחת את החופש ---
זבולון אורלב: את מדברת על משפחות לא גרושות.
ציפי חוטובלי: משפחות לא גרושות, משפחות רגילות בישראל.
ציפי חוטובלי: הנורמה המקובלת היא שהאישה היא זאת שהיא המטפלת העיקרית בילדים, בוודאי עד גיל 6.
ציפי חוטובלי: ואם יש משפחה שהאב יוכיח שהוא זה שהיה עקר הבית ---
קריאה: זה נתון מדעי?
ציפי חוטובלי: אם יש משפחות שיוכיחו שהאב היה עקר הבית – אין בעיה.
קריאה: להיתקל בחומה אטומה.
ציפי חוטובלי: הנתון אגב המדעי הוא ש-2% בלבד מהגברים הוכרו כמטפל עיקרי.
ציפי חוטובלי: 2% בלבד.
זבולון אורלב: ידידי היקר, זה לא עובד ככה.
זבולון אורלב: אני הערתי לך כבר.
זבולון אורלב: לא נעים לי, אתה אדם מבוגר.
זבולון אורלב: לא נעים לי להוציא אותך.
ציפי חוטובלי: 2.4% למען הדיוק המדעי.
קריאה: ... על המס.
זבולון אורלב: חברים, את כל המדעים, גברתי, חברים, ממש אל תעמידו אותי במצב לא נעים.
קריאה: אבל היא אומרת דברים לא נכונים.
זבולון אורלב: יש רשות דיבור בכנסת לומר כל מה שאדם רוצה.
קריאה: ביקשנו מראש.
זבולון אורלב: ידידי, אתה רוצה להתעקש שאני אוציא אותך?
ציפי חוטובלי: אני רוצה להגיד שבעיני הניסיון של ועדת שניט, ואני חייבת להגיד לכם שהקשבתי לפרופסור שניט ומאד לא השתכנעתי מהטענות, כי בסופו של יום יש כאן כמעט התעלמות, כמעט עיוורון למציאות.
ציפי חוטובלי: ולמרות שכוונותיה של ועדת שניט ראויות ביחס להורות שוויונית, הרי שמעשיה אינם ראויים ואינם רצויים, והתוצאה פוגעת בילדים, לפני הכל.
ציפי חוטובלי: קודם כל בילדים.
ציפי חוטובלי: סליחה שלקחתי לך את התפקיד.
ציפי חוטובלי: קודם כל היא פוגעת בילדים, על הדרך היא פוגעת גם בנשים, אבל בסופו של יום היא פוגעת בילדים.
זבולון אורלב: אם תרצי לשקול להתחלף ברשות הוועדות – אני מוכן לשקול את העניין.
ציפי חוטובלי: אני יודעת שאתה עושה את עבודתך נאמנה, ואני טוב לי בוועדה.
ציפי חוטובלי: אבל באמת, יש כאן מציאות, אני אומרת לכם שכשהדברים יגיעו לידי חקיקה, די ברור איפה הרוחות נוטות, של חברי הכנסת וחברות הכנסת.
ציפי חוטובלי: אני רוצה להגיד שברור לנו לחלוטין, שגם אם אנחנו רוצים לגבש איזו שהיא הכוונה שוויונית יותר, אנחנו נקרא למושג חזקה.
ציפי חוטובלי: חזקה – נשאיר אותה בחוק, ונקרא לה מטפל עיקרי.
ציפי חוטובלי: ואני אומרת לכם שאני סמוכה ובטוחה שבית המשפט יבין מי הוא המטפל העיקרי לא על ידי מניפולציות של חודשיים לפני מעמד הדיון בבית משפט, שפתאום כל אב רוצה להיות אב השנה, אלא על פי חמש השנים או ארבע השנים או שלוש השנים ש ---
קריאה: ואיך זה יוכח?
ציפי חוטובלי: מאד פשוט להוכיח את זה.
זבולון אורלב: סליחה אדוני, אני אוציא אותך החוצה.
זבולון אורלב: זה לא פינג פונג פה, מה קורה לכם?
זבולון אורלב: זה לא תכנית טלוויזיה, למרות שאנחנו משודרים.
ציפי חוטובלי: אני מדברת עם שר המשפטים על בסיס קבוע.
ציפי חוטובלי: אני חושבת ששר המשפטים יבין את הרגישויות שעלו בדיון הזה.
ציפי חוטובלי: מאחר שיתקיים דיון המשך, כל מי שלא דיבר, אגב אני לא רוצה להגיד כל מי שלא דיבר.
ציפי חוטובלי: יש כאן דוגמית שאני לא בטוחה שהם ידברו בפעם הבאה.
זבולון אורלב: לא, אנחנו נרשום, הרשימות ישמרו.
ציפי חוטובלי: כל מי שלא דיבר והתנהג בצורה הולמת לאורך הדיון – יוכל לדבר.
ציפי חוטובלי: אני חושבת שחלק מהאנשים פה לא הבינו את כללי הדיון בכנסת.
זבולון אורלב: אני גם חושב שהדיון הזה היה כדיון פתיחה, דיון חשוב מאד לנושא הזה.
זבולון אורלב: אני חושב שהסוגיה הזאת ראויה לדיון ציבורי מעמיק לשיקול דעת, ואני היום אחרי הדיון לא מתפלא שהוועדה הזאת עבדה שבע שנים.
זבולון אורלב: אני הייתי מקצר, אבל ברור ש-, סליחה, וכיוון שבאמת יש כאן הרבה רגשות והרבה דברים שהם שנויים במחלוקת.
זבולון אורלב: אני מציע, עלו כאן הרבה דברים שהם היו שנויים במחלוקת עובדתית.
זבולון אורלב: המתאבדים, המחקרים, מה נעשה בעולם.
זבולון אורלב: אולי נבקש ---
ציפי חוטובלי: הם לא באמת שנויים במחלוקת עובדתית.
ציפי חוטובלי: יש לנו נתונים רשמיים של הלמ"ס ויש נתונים מופרכים שמביאה כאן קבוצת אנשים שאין לה שום אסמכתה.
ציפי חוטובלי: זה לא מחלוקת.
זבולון אורלב: ציפי, יש לי הצעה.
זבולון אורלב: יש לי הצעה.
זבולון אורלב: ההצעה שלי שנבקש, לנו יש את מרכז המידע והמחקר של הכנסת.
זבולון אורלב: נבקש ממרכז המידע של הכנסת לקחת את הדיון הזה ---
אורלי לוטן: אנחנו עושים כבר סקירה משווה, התבקשנו על ידי ---
זבולון אורלב: אבל לא דיברתי רק על סקירה משווה.
זבולון אורלב: נעבור כאן על הפרוטוקול, וכל נושא שמישהו אמר, שמע מה העובדות הנכונות וכדומה, זה זכותו.
זבולון אורלב: אנחנו רוצים לדעת לפחות שהעובדות, גם אם זה למ"ס ואם מישהו חולק עליהם, אם הכנסת תאמר לנו – זה העניין – אז מבחינתנו זה העניין.
זבולון אורלב: אנחנו סומכים על מרכז המידע והמחקר של הכנסת ואולי שתי המנהלות, נטיל על שתי המנהלות לעבור על הפרוטוקול ולראות מה יהיו הדברים.
זבולון אורלב: למשל עניין המחקרים.
זבולון אורלב: מה באמת תמצית המחקרים בעולם.
זבולון אורלב: אומרים כאן 95%, זה נכון?
זבולון אורלב: אני רוצה, הנושא יותר מדי חשוב מכדי שנשאיר כל מיני סיסמאות כאלה או לא סיסמאות.
זבולון אורלב: הנושא הזה צריך לקבל גושפנקא של מרכז המידע והמחקר של הכנסת.
זבולון אורלב: גם אני לא סומך על שניט.
זבולון אורלב: לבדוק ישר, ללכת למקורות ולראות מה המקורות.
זבולון אורלב: אני רוצה להודות מקרב לב לחברתי, חברת הכנסת ציפי חוטובלי.
ציפי חוטובלי: אני רוצה להודות לך על הסבלנות.
ציפי חוטובלי: נדרשה הרבה סבלנות לדיון הזה.
זבולון אורלב: זה עניין הגיל והניסיון.
זבולון אורלב: יש לנו ישיבה מוקדמת של רבע שעה, שהיא טכנית בעקבות הנושא הראשון שלנו , היערכות קופות החולים למתן טיפולים פרה רפואיים לילדים אוטיסטיים.
זבולון אורלב: כזכור, קיימנו ישיבה בנושא וזה סיכום הישיבה.
זבולון אורלב: אנחנו קיימנו ישיבה ביום שלישי י' בכסלו תשע"ב, שישי בדצמבר, בסוגיית היערכות קופות חולים למתן טיפולים פרה רפואיים לילדים אוטיסטיים, ושם חשפנו פער מאוד בעייתי בין החובות שמטיל החוק, שאמור להיכנס לתוקפו בראשון לראשון, נכנס לתוקפו בראשון לראשון 2012, לבין היערכות בשטח.
זבולון אורלב: התברר שיש פער גדול ולכן תבענו ממשרד הבריאות תביעות שונות.
זבולון אורלב: אני מוכרח לומר שהופתעתי לטובה, באופן יחסי, בכך שמנכ"ל משרד הבריאות ביקש פגישה, יחסית דחופה, ונפגש איתי בעשרים בדצמבר כלומר, תוך שבועיים מיום הישיבה שקיימנו כאן, יחד עם הצוות המקצועי שלו ופרס בפני את הפיתרונות שהוא רוצה לתת לתקופת הפער.
זבולון אורלב: הפנייה הגיעה גם בכתב ואני ביקשתי מפרופסור אור נוי להגיע, ולהציג את תשובת המנכ"ל, ואנו נכניס את זה לפרוטוקול.
זבולון אורלב: אני לא מקיים על זה דיון, אני הודעתי מראש, כמו שאומרים בבתי משפט, זאת ישיבת תזכורת, משהו מהסוג הזה.
זבולון אורלב: נמסר לי שגם קופת חולים מכבי רצתה להשמיע הודעה.
זבולון אורלב: שוב, אנחנו לא מקיימים דיון.
זבולון אורלב: אנו נקבל מהם מסמך, כדי שירשם בפרוטוקול.
זבולון אורלב: איפה הנציגה של קופת חולים מכבי?
רחל סעדה: בכניסה.
זבולון אורלב: תגידי לה שחבל לה להיכנס, אני לא אעכב אותה.
זבולון אורלב: פרופסור נוי, מנהל המחלקה להתפתחות הילד במשרד הבריאות, בבקשה.
אור נוי: בחקיקה בפברואר 2009 כאשר שנים 2010, 2011 למעשה הורים לילדים בספקטרום האוטיסטי, שאינם מטופלים דרך התכנית שממומנת על ידי משרד הבריאות, רשאים לשלוש שעות של טיפול בשבוע, שזה בערך מאה עשרים-מאה שלושים שעות טיפול בשנה.
אור נוי: וסל הטיפולים, הוא מתוך סל הטיפולים להתפתחות הילד.
אור נוי: בשנתיים הראשונות- 2010 ו- 2011, הקופות היו אמורות להחזיר להורים עבור השירותים שההורים קנו.
אור נוי: מינואר 2012 למעשה, הקופות אמורות לתת את השירותים בעצמם או לקנות ישירות את השירותים, כדי שההורים לא יצטרכו להיות המתווכים, שמשלמים ובינתיים, ואחרי זה מקבלים החזר.
אור נוי: כי העובדה הייתה, שבמהלך אותם שנתיים 2010 ו2011 בין רבע לשליש מהילדים טופלו בהסדר הקודם.
אור נוי: והקופות ביקשו הארכה בגלל שהם אינם, לא היו ערוכות להתחיל במימוש של החוק מינואר 2012.
אור נוי: היה דיון עם מנכ"ל משרד הבריאות והמנהלים הרפואיים של הקופות, היתה שם גם גברת בלה, שהיא בעצם אחראית במשרד הבריאות על כל הנושא של ילדים אוטיסטים, ואני ישבתי שם, והסיכום הוא שהקופות מתחילות לקנות את השירותים עבור המטופלים או לתת אותם בעצמם.
אור נוי: הקופות טענו שבמתקנים שלהם הם לא ערוכים לתת את הטיפולים הללו לילדים.
אור נוי: כתוצאה מזה, הגיע אחרי הדיון שחבר כנסת אורלב דיבר עליו, הגיע המכתב של מנכ"ל משרד הבריאות שאומר את הדברים הבאים: "אלף, הסיכום עם קופות החולים, אנחנו מבקשים לאשר אותו מפני שבהסדר קודם הרבה מאוד או מרבית הילדים לא קיבלו טיפול, שזאת הנקודה המרכזית ביותר.
אור נוי: מאחר ואין מספיק עובדים במקצועות ההתפתחותיים, שמסוגלים או יש להם את הידע לטפל בילדים בספקטרום האוטיסטי, צריך לזכור מדובר בילדים עד גיל שמונה עשרה, משרד הבריאות יוצא ויצא ויוצא וימשיך לצאת בקורסים של הדרכה לעובדים אשר אמורים אחר כך לספק את השירותים.
אור נוי: ולמעשה אנחנו חושבים שזה ההסדר הטוב ביותר.
אור נוי: זה יפתור את הבעיה של אותם ילדים שלא טופלו קודם לכן.
אור נוי: עכשיו, כדי לא ליצור באופן, הייתי אומר מיידי, איזשהו עומס בלתי נסבל, למעשה משרד הבריאות גם החליט שאותם הורים אשר קונים שירותים כיום, יוכלו להמשיך לקנות שירותים.
אור נוי: אני מדגיש עוד פעם, זה בערך רבע עד שליש מכלל הילדים המטופלים, וייכנסו למעגל הטיפול באחריות קופות החולים כל יתר הילדים שהיום לא מקבלים טיפול.
אור נוי: באופן הדרגתי, אני מניח תוך שנה שנתיים, כאשר יוכשרו העובדים, הרי הקופה תצטרך להיות אחראית על מאה אחוז של המטופלים, מבחינת מתן הטיפולים.
אור נוי: קורס אחד כבר ניתן ובחלק כללי.
אור נוי: שוב, הקורסים ניתנים באחריות של הגברת בלה בן גרשון בבריאות הנפש, אגף בריאות הנפש.
אור נוי: זה הקורס הראשון.
אור נוי: עכשיו מתחיל קורס שני, אנחנו מוסיפים עוד גם טיפול ייעודי או שיעורים או הדרכה בטיפולים ייעודיים על ידי עובדי מקצועות הבריאות, ומתוכננים קורסים נוספים, כך שבסופו של דבר אנחנו מניחים שכאלף אנשים, אני חוזר עוד פעם, זה פסיכולוגים, מרפאים בעיסוק, קלינאית תקשורת, פיזיותרפיסטים, שיעברו את הקורסים הללו ויקבלו את ההכשרה המינימאלית.
אור נוי: צריך להדגיש שאחרי קורס כזה לא הופכים לאנשי מקצוע בדרגה הראשונה, אבל אין לנו דרך אחרת, לפחות לדעת משרד הבריאות, אלא לנהוג בצורה הזאת.
זבולון אורלב: שרון הפנתה את תשומת ליבי לסעיף 10 במכתבו של מנכ"ל משרד הבריאות אלי בנושא שאנו דנים, המכתב הוא מיום ג' בטבת תשע"ב עשרים ותשעה בדצמבר 2011.
זבולון אורלב: מאחר ואני רוצה שזה ייכנס לפרוטוקול, אני אקריא את המכתב: "...
זבולון אורלב: משרד הבריאות נותן חשיבות מרבית ליישום חוק מתן טיפול לילדים בספקטרום האוטיסטי.
זבולון אורלב: מקופות החולים לבסיס התקציב של קופות חולים, עבור הטיפולים בילדים אוטיסטים הועבר סכום של שלושים ואחד מיליון ש"ח.
זבולון אורלב: החל משנת 2009 לקראת המעבר לשנת 2012 קיים המנכ"ל ישיבה עם כל קופות החולים, נפגש עם מנכלי"ת אלו"ט ומנכלי"ת האגודה לילדים בסיכון, וכן החליט על מספר רב של צעדים לצורך העמדת סיוע לקופות להסדרת פעילותן.
זבולון אורלב: 1 - הובהר לקופות חולים כי החל מה1.1.2012 הן מחוייבות לספק את השירות ולא תהיה דחייה במועד זה.
זבולון אורלב: 2 - הוחלט כי קופות חולים ימשיכו במתן החזרים לילדים אשר נמצאים כבר היום בטיפול דרך מטפלים פרטיים, כדי לא לפגוע ברצף טיפולים.
זבולון אורלב: בנוסף הוחלט כי ההחזר יעלה לגובה מלוא התעריף משרד הבריאות, מאה שמונים ש"ח פחות השתתפות העצמית המותרת, עשרים וחמישה ש"ח, קרי מאה חמישים וחמישה ש"ח.
זבולון אורלב: 3 - הוחלט כי קופות החולים ייתנו את השירות לילדים, שעדיין אין מקבלים טיפול, באמצעות התקשרות עם מטפלים.
זבולון אורלב: 4 - משרד בריאות מסייע לקופות החולים --- עם מטפליהם בנושא טיפול בילדים אוטיסטיים.
זבולון אורלב: ההכשרה הזאת תסתיים בחודש מרץ 2012.
זבולון אורלב: 5 - משרד הבריאות יערוך החל מחודש ינואר הכשרה לאומית לתשע מאות חמישים פסיכולוגים, קלינאי תקשורת, ומרפאים בעיסוק במערכת הבריאות בפריסה ארצית, כדי לבנות מאגר מטפלים עמם יוכלו הקופות --- ההכשרות ינוהלו וימומנו על ידי המשרד.
זבולון אורלב: ההכשרה הזאת תאפשר לפסיכולוגים התמחויות נוספות חינוכיים, רפואיים, שיקומיים והתפתחותיים ולמטפלים במקצועות הבריאות, יטפל בילדים אוטיסטים וכך תגדיל משמעותית את מאגר המטפלים בתחום.
זבולון אורלב: לגבי תעודות ההכשרה, יתחייבו לעבוד עם אוטיסטים במסגרות ציבוריות.
זבולון אורלב: בנוסף הוחלט כי קופות חולים ידווחו למשרד עד אחד בפברואר 2012 על היקף המטפלים הקשורים אליהם ואשר השתתפו בהכשרה הלאומית.
זבולון אורלב: 6 - המנכ"ל הורה לקופות להעביר אליו עד סוף חודש ינואר את הסדרי התקשרותם עם המטפלים.
זבולון אורלב: פעולה זו תסייע במיפויי האזורים בהם קיים מחסור במטפלים.
זבולון אורלב: 7 - מחלקה לאוטיסטים באגף לפיקוח ובקרה על קופות החולים יבצע בקרה תקציבית ומקצועית מוגברת על מנת להבטיח כי החוק ייושם כנדרש.
זבולון אורלב: 8 - המשרד בודק את האפשרות לאפשר לקופות חולים לרכוש שירותים במרפאות בריאות הנפש לילדים, בהם יש מאגר מטפלים באוטיזם.
זבולון אורלב: 9 - המשרד פועל להשגת תקציב ייעודי נוסף ממשרד האוצר לקופות חולים על מנת שיוכלו להרחיב את יכולתם להתקשר עם מטפלים מתאימים.
זבולון אורלב: 10 - המשרד פנה, משרד החינוך פה?
זבולון אורלב: רעיה פה.
זבולון אורלב: משרד החינוך למוסד לביטוח לאומי.
זבולון אורלב: במקרה המוסד לביטוח ללאומי פה?
זבולון אורלב: תרשמי, אני ושימי לב לסעיף עשר ,אני אצטרך לבצע אותו.
זבולון אורלב: המשרד פנה למשרד החינוך ולמוסד לביטוח לאומי לצורך מיפוי הילדים האוטיסטים, שמעל גיל שבע ואשר לא נמצאים במסגרות החינוך המיוחד על מנת ליידע את קופות החולים בדבר היקף הילדים המבוטחים בכל אחת מהן.
זבולון אורלב: בנושא זה תועיל התערבותך מול שני המשרדים הללו בהשגת המידע במהירות האפשרית.
זבולון אורלב: משפט סיכום, משרד הבריאות ממשיך בטיפול אינטנסיבי וממוקד בנושא זה על מנת להעמיד מערך טיפול איכותי וזמין לכלל הילדים האוטיסטים הזכאים לכך.
זבולון אורלב: בכבוד רב, פרופסור רוני גמזו מנכ"ל משרד הבריאות.
זבולון אורלב: ..".
זבולון אורלב: עם העתקים לכל הנוגעים בדבר.
זבולון אורלב: דוקטור יצחק קדמן, רצה להעיר הערה קצרה.
יצחק קדמן: אנחנו לא תמיד רגילים שמשרדי הממשלה, וודאי לא בדרג של מנכלים, כותבים תשובות כל כך מפורטות, חיוביות בתוך זמן כה קצר.
יצחק קדמן: שלושה עשר יום מאז שכתבת לו, אני חושב שצריך לדעת גם להגיד תודה והערכה למנכ"ל משרד הבריאות, שפועל כך גם בעניינים אחרים, אבל לפחות לפי ההתרשמות שלי, במקרה הזה תשובה עניינית, דברים יתחילו לזוז, ובאמת צריך להגיד מילת תודה.
יצחק קדמן: לגבי מספרים, אני רוצה לברך ולהודות בשם המשרד.
יצחק קדמן: יש כארבעת אלפים, בסך הכול הביטוח הלאומי מממן, משלם גמלה לששת אלפים ארבע מאות ילדים מגיל שנה וחצי, שמתחילים לאבחן, עד גיל שמונה עשרה.
יצחק קדמן: ילדים שייכנסו למעגל הטיפול הזה, זה בערך ארבעת אלפים חמש מאות ילדים.
יצחק קדמן: זה מה שהיה חסר במכתב.
זבולון אורלב: חבר כנסת אורבך, אין לך רשות דיבור.
זבולון אורלב: אדוני, אני אמרתי לא מתקיים דיבור, זאת ישיבת דיווח ורציתי שהדיווח, במקום שאני אקבל את המכתב ואתייק אותו, שהמכתב הזה יהיה גלוי שכולם יראו אותו ויקבלו אותו ואנחנו נעשה ישיבת מעקב.
זבולון אורלב: אני לא מקיים דיון, אני לא נכנס לעניין הזה.
זבולון אורלב: חבר הכנסת אורבך העיר לי, שבסעיף שלוש בסיכום של הדיון מיום שישי בדצמבר, קבענו: "...
זבולון אורלב: הועדה מבקשת ממשרד הבריאות לקבל מידע על סכום הכסף, שהועבר לקופות חולים עבור הטיפולים לילדים אוטיסטים, הסכום שנוצל ב- 2009 2010 וזאת תוך שלושים יום.
זבולון אורלב: כמו כן הוועדה מבקשת לקבל בחודש מרס את המידע לגבי הסכום שנוצל בשנת 2011...".
זבולון אורלב: אנחנו נדחה את הכול ואנחנו נקיים ישיבה מעקב בחודש מרס גם על הדבר הזה, וגם מה שהתחייבתם על 2009 2010.
זבולון אורלב: אנחנו רוצים לקבל מידע מלא על הכספים שהועברו ועל ניצול הכספים בכל אחת מהשנים 2009, 2010, 2011, יש לכם זמן להיערך.
זבולון אורלב: אני אמלא את בקשתו של המנכ"ל, אני אפנה למשרד החינוך ולביטוח הלאומי כדי שיסייעו למשרד הבריאות במידע, אם העתק למנכ"ל.
זבולון אורלב: אני גם כן רוצה לומר, שכמי שבקיא בעבודת הכנסת, שבאמת מן הראוי לחרוג ממנהגינו, שאנחנו בדרך כלל רק מבקרים ומפקחים ותמיד יש לנו ביקורת, שאני חושב שההתגייסות של המנכ"ל בסוגיה הזאת, גם אם היא לא מלאה, גם אם היא לא שלמה, גם אם לא כל תאוותינו יצאנו, אבל ההתייחסות הייתה התייחסות ראויה, מהירה ואני מבקש להודות למנכ"ל גם באמצעותך.
זבולון אורלב: הסוגיה הזאת תמה, תודה לך פרופסור אור נוי.
זבולון אורלב: אני פותח את ביקור הוועדה לזכויות הילד בחנויות צעצועים לקראת חג פורים, לראות שאכן מקפידים לא למכור צעצועים מסוכנים.
זבולון אורלב: איתנו נמצאים אנשי משרד התמ"ת (התעשייה, המסחר והתעסוקה) שמופקדים על העניין, עם אנשי מכון התקנים.
זבולון אורלב: אני אומר לנוכחים שאנחנו נכנסים למשטר של ישיבה.
זבולון אורלב: עכשיו תתחיל להסביר לי, מר גרישה.
גרישה דויטש: כן, חשוב להסביר שהצעצועים ככלל הם צעצועים לא מסוכנים, צעצועים שניתן לשחק בהם והצעצועים האלה הם במסגרת תקן רשמי שמספרו 562, תקן לצעצועים.
גרישה דויטש: יחד עם זאת התקן בעצם נותן הכשר לצעצוע.
גרישה דויטש: אם צעצוע מתאים לתקן, אז הוא צעצוע שניתן לשחק בו.
זבולון אורלב: האישור שהוא לא מסוכן, שהוא לא דליק, שהוא לא מפרק חומרים רעילים.
זבולון אורלב: הוא לא מתפוצץ.
גרישה דויטש: כן, אם הוא מתאים לתקן.
גרישה דויטש: יחד עם זאת יש מושג, כמושג רוחבי, צעצועים מסוכנים.
גרישה דויטש: אלה צעצועים שהם מחוץ לתקן בהגדרה, למשל חזיזים, נפצים ודברים נוספים, וישראל אצלנו במשרד הוא זה שאחראי על הנושא של צעצועים מסוכנים.
גרישה דויטש: אני, כמנהל התקינה, אחראי על הצעצועים במסגרת תקן.
זבולון אורלב: והוא צריך לחסל את כל הצעצועים שהם מחוץ לתקן שנמכרים.
קריאה: הוא רוצה לחסל.
זבולון אורלב: הוא מצליח לחסל?
קריאה: אה, שטויות.
זבולון אורלב: בשכונה שלי אני כבר מראש חודש שומע פיצוצים.
ישראל משען: בשכונה שלך שקט.
זבולון אורלב: בגבעת מרדכי?
ישראל משען: אני יודע בדיוק איפה אתה גר.
זבולון אורלב: מה, אתה עוקב אחריי?
ישראל משען: לא, אתה עוקב אחריי.
זבולון אורלב: לא, אבל אתה שומע כבר פיצוצים.
ישראל משען: זה בעיה בשכונות הצפוניות.
זבולון אורלב: אני מרכז ירושלים ושם אני שומע את הפיצוצים כבר...
זבולון אורלב: ביום שישי, ראש חודש, ידענו בשכונה שזה ראש חודש אדר, פיצוצים.
ישראל משען: את זה הפצנו בכל בתי הספר, ב-7,000 בתי ספר ובבתי הדואר.
זבולון אורלב: מה אתם עושים למנוע את הצעצועים המסוכנים האלה?
ישראל משען: פרסום, אינטרנט, הסברה בבתי הספר.
זבולון אורלב: אכיפה בחנויות?